Diari Oficial de la Generalitat Valenciana


Sumari del DOGV 7286, del 02-06-2014 (2014/4916)

DECRET 73/2014, de 30 maig, del Consell, pel qual s'autoritza l'adscripció de l'Institut Valencià d'Investigacions Econòmiques (IVIE) a la Universitat de València com a institut universitari d'investigació.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7286

Data del DOGV
:   02-06-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/4916


Data del document
:   30-05-2014

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * Universitat de València
    * centre d'ensenyament

DECRET 73/2014, de 30 maig, del Consell, pel qual s'autoritza l'adscripció de l'Institut Valencià d'Investigacions Econòmiques (IVIE) a la Universitat de València com a institut universitari d'investigació. [2014/4916]  
Per mitjà d'escrit de 13 de maig de 2013, la Universitat de València va sol·licitar a la Conselleria d'Educació, Cultura i Esport l'inici de l'expedient d'adscripció de l'Institut Valencià d'Investigacions Econòmiques (IVIE) com a institut universitari d'investigació.  
El Consell de Govern de la Universitat de València, en la sessió de 28 de març de 2013, va acordar aprovar la proposta d'adscripció. Així mateix, el Ple del Consell Social d'esta universitat, en la sessió de 29 d'abril de 2013, va acordar informar favorablement l'esmentada adscripció.  
L'Agència Valenciana d'Avaluació i Prospectiva (AVAP) ha emés amb data de 22 d'abril de 2014 el preceptiu informe amb caràcter favorable.  
El Ple del Consell Valencià d'Universitats i de Formació Superior, en la reunió de 18 de juliol de 2013, va ser informat sobre la proposta d'adscripció.  
En virtut del que disposa l'article 10.4 de la Llei Orgànica 6/2001, de 21 de desembre, d'Universitats, i l'article 13 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta de la consellera d'Educació, Cultura i Esport i amb la deliberació prèvia del Consell, en la reunió del dia 30 de maig de 2014,  
  
  
DECRETE  
  
Article 1. Autorització  
Autoritzar l'adscripció de l'Institut Valencià d'Investigacions Econòmiques (IVIE) a la Universitat de València com a institut universitari d'investigació.  
  
Article 2. Seus i normativa aplicable  
L'Institut Valencià d'Investigacions Econòmiques (IVIE), amb seu a Valencia, en el carrer de la Guàrdia Civil, 22, esc. 1, 1r, es regirà pel que disposa la Llei Orgànica 6/2001, de 21 de desembre, d'Universitats, i les normes que dicten per a desplegar-la l'Estat i la Generalitat; per la Llei 4/2007, de 9 de febrer, de la Generalitat, de Coordinació del Sistema Universitari Valencià; pel conveni d'adscripció formalitzat entre la Universitat de València i l'Institut Valencià d'Investigacions Econòmiques (IVIE), i per les pròpies normes d'organització i funcionament, que, en qualsevol cas, hauran de respectar els principis constitucionals de llibertat acadèmica, manifestades en les llibertats de càtedra, investigació i estudi.  
  
Article 3. Inscripció en el Registre d'Universitats, Centres i Títols  
Es transmetrà al Ministeri d'Educació, Cultura i Esport el que disposen els articles anteriors perquè efectue les inscripcions oportunes en el Registre d'Universitats, Centres i Títols.  
  
  
DISPOSICIONS ADDICIONALS  
  
Primera. Limitació del gasto  
La implantació i posterior desplegament d'este decret no podrà tindre cap incidència en la dotació de tots i cadascun dels capítols de gasto assignada a la conselleria amb competències en matèria d'universitats, i en tot cas, hauran de ser atesos amb els mitjans personals i materials de l'Institut Valencià d'Investigacions Econòmiques (IVIE).  
  
  
Segona. Facultats d'aplicació i execució  
Es faculta la persona titular de la conselleria amb competències en matèria d'universitats per a l'aplicació i execució del present decret.  
  
DISPOSICIÓ FINAL  
  
Única. Eficàcia  
El present decret tindrà efectes a partir de l'endemà de la seua publicació en el Diari Oficial de la Comunitat Valenciana.  
  
València, 30 de maig de 2014  
  
El president de la Generalitat,  
ALBERTO FABRA PART  
  
La consellera d'Educació, Cultura i Esport,  
MARÍA JOSÉ CATALÁ VERDET